מתאוש פוניטקה

מתאוש פוניטקה (בפולנית: Mateusz Ponitka; נולד ב-29 באוגוסט 1993) הוא כדורסלן פולני המשחק בעמדות הקלע והסמול פורוורד בפנאתינאיקוס ליגת העל היוונית והיורוליג, ובנבחרת פולין.

אחיו הצעיר מרסל פוניטקה גם הוא כדורסלן והופיע גם כן בנבחרת פולין.

== קריירה מקצועית ==
=== שנים מוקדמות ===
פוניטקה החל לשחק כדורסל ב-UKS Kasprowiczanka באוסטרוב ויילקופולסקי, עיר הולדתו, לפני שעבר ב-2009 לאוניברסיטת ורשה לטכנולוגיה. בעונתו הראשונה כשחקן מקצועני, הוא הופיע ב-27 משחקים בליגה הפולנית השנייה, עם ממוצעים של 7.1 נקודות, 3.5 ריבאונדים ו-1.2 חטיפות ב-18 דקות למשחק. הוא גם הופיע בארבעה משחקים בגביע הפולני, עם ממוצע של 9 נקודות למשחק. בספטמבר 2010 השתתף פוניטקה במחנה כדורסל ללא גבולות שנערך בברצלונה.<ref></ref> הוא נבחר ל-MVP של המחנה.<ref></ref>

בעונת 2010–11, היה לו תפקיד גדול יותר בקבוצה, מה ששיקף את הנתונים הסטטיסטיים שלו. באפריל 2011, הוא השתתף בנייקי הופ סאמיט שהתקיימה בפורטלנד, אורגון. הוא היה הקלע המוביל של נבחרת העולם עם 17 נקודות בהפסד 92–80 לנבחרת ארצות הברית.<ref></ref> במהלך העונה הוא העמיד ממוצעים של 11.7 נקודות, 4.7 ריבאונדים ו-1.6 חטיפות ב-34 משחקים. קבוצתו זכתה בסופו של דבר באליפות ועלתה לליגת העל הפולנית בעונה שלאחר מכן.

בעונת 2011/12 נבחר פוניטקה למשחק האולסטאר של הליגה הפולנית עם הכי הרבה הצבעות.<ref></ref> במשחק הוא קלע 13 נקודות.<ref></ref> בעונתו האחרונה באוניברסיטת ורשה לטכנולוגיה הוא העמיד ממוצעים של 13.6 נקודות ו-4.6 ריבאונדים.

=== אסקו גדיניה ===
ב-27 במרץ 2012, פוניטקה חתם על חוזה לשלוש שנים עם הקבוצה הפולנית אסקו גדיניה,<ref></ref> שכלל אופציית עזיבה את אחרי שתי עונות. בקבוצה החדשה הדקות שלו היו מוגבלות מאוד, והוא רשם ממוצעים של 2.6 נקודות ו-1.4 ריבאונדים בעונה זו. עם זאת, קבוצתו זכתה באליפות הליגה הפולנית, כשניצחה את טרפל סופוט 78–67 בסדרת הגמר.<ref></ref> בעונת 2012/13 גדל תפקידו בקבוצה והוא העמיד ממוצעים של 8.6 נקודות ו-4.2 ריבאונדים למשחק במהלך העונה. הוא שיחק גם ביורוליג, עם ממוצעים של 8.8 נקודות ו-3.5 ריבאונדים ב-10 משחקים.

=== אוסטנדה ===
ב-4 באוגוסט 2013 הוא חתם על חוזה לשלוש שנים עם הקבוצה הבלגית אוסטנדה.<ref></ref> בעונת 2013/14 זכתה קבוצתו באליפות הליגה הבלגית.<ref></ref>

בסיום שתי העונות הוא התמודד בדראפט ה-NBA ב-2015, אך לא נבחר.

=== ז'לונה גורה ===
ב-4 באוגוסט 2015 חתם פוניטקה על בקבוצה הפולנית ז'לונה גורה.<ref></ref> הוא נבחר לכוכב העולה של היורוקאפ בעונת .<ref>[http://www.eurocupbasketball.com/eurocup/news/i/6t8r63uksed47ool 2015-16 Eurocup Rising Star Trophy winner: Mateusz Ponitka, Stelmet Zielona Gora ]</ref>

=== פינאר קרשיאקה ===
ב-8 באוגוסט 2016 הוא חתם על חוזה לשנתיים במועדון הטורקי פינאר קרשיאקה.<ref>[http://www.sportando.com/en/europe/turkey/208989/mateusz-ponitka-signs-a-two-year-deal-with-pinar-karsiyaka.html Mateusz Ponitka signs a two-year deal with Pinar Karsiyaka]</ref>

=== לוקומוטיב קובאן ===
ב-13 ביולי 2018 חתם פוניטקה במועדון הרוסי לוקומוטיב קובאן.<ref></ref>

=== זניט ===
ב-4 ביולי 2019 הוא חתם על חוזה לשנתיים בזניט סנקט פטרבורג.<ref></ref>

=== רג'יו אמיליה ===
ב-17 באוגוסט 2022, הוא חתם על חוזה לשלושה חודשים עם אופציה עד סוף העונה ברג'יו אמיליה מהסרייה א' האיטלקית.<ref></ref>

=== פנאתינאיקוס ===
ב-23 בספטמבר 2022 חתם פוניטקה במועדון הפאר היווני פנאתינאיקוס מליגת העל היוונית והיורוליג.

== קריירה בנבחרת הלאומית ==
פוניטקה היה חלק מנבחרת פולין עד גיל 17 שלקחה את מדליית הכסף באליפות העולם עד גיל 17 2010 שהתקיימה בגרמניה. במשחק האחרון הוא קלע 14 נקודות מול ארצות הברית, אך קבוצתו הובסה בידי האמריקאים 111–80,<ref></ref> במדיהם שיחקו בראדלי ביל, מייקל קיד-גילכריסט, אנדרה דראמונד, קווין קוק, מרקיז טיג ואחרים. הוא נבחר לחמישיית הטורניר באותה אליפות.<ref></ref>

בשנת 2011 הוא היה חלק מנבחרת הנוער שסיימה במקום השישי באליפות אירופה עד גיל 18 2011 שנערכה בפולין. בתשעת משחקי הטורניר הוא העמיד ממוצעים של 15.3 נקודות ו-7.6 אסיסטים למשחק.

הוא הופיע לראשונה בנבחרת הבוגרת ב-3 באוגוסט 2012 במשחק ידידות נגד . אף על פי ששיחק כמעט 23 דקות, הוא קלע רק 4 נקודות.<ref></ref><ref></ref> הוא זומן לנבחרת ביורובאסקט 2013 שנערך בסלובניה. הוא העמיד ממוצעים של 3.6 נקודות ו-1.4 ריבאונדים בחמשת משחקי הטורניר, בה הודחה נבחרתו בשלב הבתים.<ref></ref>

הוא ייצג את נבחרת פולין באליפויות אירופה ב-2015, אז הודחה נבחרתו בשמינית הגמר, וב-2017 בה סיימה פולין את דרכה בשלב הבתים. הוא השתתף גם במונדובאסקט 2019, שם קלע 26 נקודות מול , כולל חטיפה מכריעה בפיגור נקודה 3 שניות לסיום וקליעת עונשין ששלחה את המשחק להארכה, בה גברה פולין 79–76 על המארחת. בטורניר הגיעה פולין לרבע הגמר, בו הודחה על ידי האלופה בסופו של דבר, .

ביורובאסקט 2022 הוא רשם טריפל דאבל של 26 נקודות, 16 ריבאונדים ו-10 אסיסטים עם 41 נקודות מדד בניצחון המפתיע של פולין 90–87 ברבע הגמר על האלופה המכהנת, .

== קישורים חיצוניים ==

== הערות שוליים ==

קטגוריה:כדורסלני לוקומוטיב קובאן
קטגוריה:כדורסלני פינאר קרשיאקה
קטגוריה:כדורסלני טנריפה
קטגוריה:כדורסלני טריומף ליוברצי
קטגוריה:כדורסלני אוסטנדה
קטגוריה:כדורסלני פרוקום סופוט
קטגוריה:כדורסלנים פולנים
קטגוריה:כדורסלני זניט סנקט פטרבורג
קטגוריה:כדורסלני פלקנסטרו רג'אנה
קטגוריה:כדורסלני פנאתינאיקוס
קטגוריה:פולנים שנולדו ב-1993